דף אנרגיה מס' 12 - 20/12/06
כ"ט כסלו תשס"ז, 20 דצמבר 2006 מול": המכון הישראלי לאנרגיה ולסביבה עורכת: ורדה מור
ירידה של 5% בצריכת מוצרי נפט בישראל בינואר – אוקטובר 2006
צריכת המזוט ירדה ב- 13%; צריכת בנזין גדלה ב- 3%
צריכת כל מוצרי הנפט בישראל ב- 10 החודשים הראשונים של 2006 הסתכמה ב- 9.293 מיליון טון, ירידה של 5% לעומת התקופה המקבילה אשתקד, לפי נתוני מינהל הדלק. הירידה המשמעותית ביותר נרשמה בצריכת המזוט.
צריכת כל סוגי המזוט ירדה ב- 10 החודשים הראשונים של השנה ל- 2.328 מיליון טון, לעומת 2.687 מיליון טון בתקופה המקבילה אשתקד, ירידה של 13%. הירידה בצריכת המזוט נרשמת במקביל לעלייה בשימוש בגז טבעי לייצור חשמל בישראל. גידול של 3% בצריכת בנזין
בצריכת כל סוגי הבנזין נרשמה בחודשים ינואר – אוקטובר 2006 עלייה של 3% לעומת התקופה המקבילה בשנה שעברה, והיא הסתכמה ב- 1.861 מיליון טון.
הידיעה המלאה בדפי מידע 322 – דצמבר 2006
הושלמו הנחיות לתכנון מאצרות
ועדת המשנה בראשות <?xml:namespace prefix = st1 ns = "urn:schemas-microsoft-com:office:smarttags" />משה ורשבסקי, סיימה את הכנת הטיוטה להנחיות לתכנון מאצרות, שתצורף לאחר אישורה לטיוטת "תקנות המים (מניעת זיהום מים) (חוות מכלי דלק) תשס"ו – 2006".
נושא השיטות לאיטום מאצרות נדון בנפרד, בשל מורכבות הנושא והעלויות הכבדות שעלולות להיגרם שלא לצורך בתנאים גיאוגרפיים וגיאולוגיים שונים.
למידע נוסף נא לפנות למחלקת הדרכה
מגופים בתעשיית הדלק - יום עיון 17.1.07
יום העיון חשוב למתכננים, מתפעלים ואנשי תחזוקה של מתקני ייצור ואחסון, קווי צנרת ובקרת זרימה. לתוכנית וטופס הרשמה לחצו כאן ישיבות הועדות המקצועיות
ועדת הדרכה - 28/12/06
ועדת יושבי ראש - 28/12/06
ועדת דלקים חלופיים - 28/12/06
קורסי הסמכה-מכון הנפט האמריקאי ( (API
המפגש עם גב' טינה בריסקין, מרכזת ההסמכות של ה- API, יתקיים ביום ב', 25 בדצמבר 2006 , בשעה 14:00, בחדר הישיבות של המכון.
תקשורת סביבתית על פי תקן 14063 ISO
המפגש הראשון של הסדנה יתקיים ביום ג', 9 בינואר 2007, בשעות 14:00 – 18:00, בחדר הישיבות של המכון.
הצעת חוק משק הדלק (קידום תחרות) (תיקון – פרסום מחירים בתחנות תדלוק) 2006
הצעת חוק של ח"כ גלעד ארדן מבקשת לחייב את מפעילי תחנות התדלוק לפרסם את מחירי הדלקים על גבי 2 שלטים, שגודלם 1 מ"ר לפחות, ולהציג בגודל זהה בצד הפרסום על ההנחות את המחירים הסופיים לאחר ההנחות.
ועדת הכלכלה של הכנסת דנה בגז הטבעי
ועדת הכלכלה של הכנסת תדון ב- 26 בדצמבר 2006 בשעה 9:30 בפרק י"ב, סעיף 60 (משק הגז הטבעי) מתוך הצעת חוק ההסדרים. בשעה 11:00 תדון הוועדה בהסכם המתגבש לרכישת גז טבעי מחברת בריטיש גז.
מכרז פומבי מס' 7/06 לתכנון קווי גז לחבור צרכנים נוספים
היחידה לתכנון פיסי במשרד התשתיות עורכת מכרז לבחירת חברת הנדסה לתכנון סטטוטורי של קווי הולכת גז טבעי לחיבור צרכנים נוספים למערכת הארצית. על המציע להתקשר עם חברה בינלאומית בעלת ידע וניסיון מוכח בתחום. המועד האחרון להגשת הצעות הוא 28.12.06. למידע נוסף: www.mni.gov.il
הצעת חוק התכנון והבנייה (תיקון בדיקת נוכחות מזהמים בקרקע, באוויר ובמקורות מים ) התשס"ו -2006
(10.12.06) הצעת החוק של ח"כ דב חנין ואחרים קיבלה את אישור ועדת השרים. לפי הצעת החוק יוכל יו"ר מוסד תכנון להורות על בדיקת נוכחות מזהמים בקרקע, באוויר או במים, בתחומי התוכנית או בסמוך לה.
הדרכה למתדלקים
המשרד להגנת הסביבה פנה למכון הנפט וביקש לקבל את התייחסותו להסכם הפשרה שחתם עם עמותת "אדם טבע ודין". לפי ההסכם, שנחתם בעקבות עתירה לבג"ץ שהגישה העמותה נגד המשרד להגנת הסביבה, יחויבו תחנות הדלק באמצעות תנאי ברישיון העסק, לקיים הדרכה למתדלקים. למידע נוסף נא לפנות למכון.
הצעת חוק פרסום מקבלי היתר לזיהום הים (תיקוני חקיקה) תשס"ז - 2006
(11.12.06) הצעת חוק של ח"כ משה דפני, גאלב מג'אדלה ואחרים, שמטרתה לחשוף בפני הציבור את ההיתרים שמעניקות הוועדות להזרמת פסולת ושפכים אל הים. מקבלי ההיתר יהיו חייבים לפרסם את קבלת ההיתר ופרטיו בעיתונות היומית, והוועדות יהיו חייבות בפרסום דוח כל רבעון.
דו"ח של המשרד להגנת הסביבה קובע: ירידה בזיהום הים
(19.12.06) חלה הפחתה משמעותית של עשרות אחוזים בהזרמת עומסי מזהמים לים, קובע דו"ח של האגף לים וחופים במשרד להגנת הסביבה. מקור הזיהום הגדול ביותר של הים התיכון הוא בוצת שפכי גוש דן (השפד"ן). אנרגיה בינלאומית
♦ Practical Workshop: economic analysis of natural gas supply chains, Energy Institute, 20 – 23 February 2007, London, UK. www.energyinst.org.il
ועידה בינלאומית ראשונה: ♦ Clean Fuels Finance Forum, 29 – 30 January, 2007, London UK. www.cleanfuelsfinance.com
קורס בחסות NYMEX : ¨ Energy Trading Fundamentals, 11 – 12 January, 2007, NYMEX, New York, USA. www.energyinstitution.org/Schedules.htm
החשש: רשלנות מסוכנת בהנחת צינור הגז מול חופי תל-אביב
(ידיעות אחרונות, 11.12.06)
פז משתפת פעולה עם המתחרה לשעבר: תרכוש מגלנקור נפט ב- 2 מיליארד דולר
מעלות: "משק הדלק נמצא באחת התקופות הסוערות והמסעירות שלו"
(דה מרקר, 12.12.06)
30% מהנהגים עברו לתדלוק עצמי מאז חודש אפריל
(ידיעות אחרונות, 12.12.06)
הגז הטבעי בדרך לשוק ההון: חברת הגז הממשלתית תגייס מיליארד שקל
(מעריב, 12.12.06)
חברת החשמל תעדכן מראש בטלוויזיה וברדיו על שיבושים
(גלובס, 13.12.06)
משרד התשתיות דורש מחברות החשמל לממן את תיקון צינור הגז בעלות של 50 מיליון שקל
(מעריב, 14.12.06)
סערה במשק הדלק: קן ביטלה מכרז של בז"ן חיפה
המו"מ עם בריטיש גז עובר ללונדון: משלחת יצאה בניסיון לקדם העסקה
(דה מרקר, 17.12.06)
חברת החשמל הוציאה מיליוני דולרים על טורבינות לחיפה – אבל תעביר אותן לנגב
(מעריב, 17.12.06)
פז-גז נפסלה במכרז על חלוקת גז טבעי בשל בעלות פז על בית הזיקוק באשדוד
(דה מרקר, 18.12.06)
הפטרוכימיים נערכת להנפקת בז"ן; תגייס עוד 700 מיליון שקל באג"ח (גלובס, 18.12.06)
יו"ר חברת החשמל התנצל בשם המנכ"ל: "לאמירה על תחנות ללא רשיון לא היה מקום" (גלובס, 19.12.06)
דו"ח: הביוב מזהם את החופים יותר מהמפעלים (מעריב, 19.12.06)
חברת החשמל: ניתן להגדיל הרזרבה במאות מגה-ואט באמצעות טורבינות מושבתות (דה מרקר, 19.12.06)
סוף הוויכוח עם האחים עופר: המדינה תבטל הקמת תחנת הכוח במישור רותם (גלובס, 19.12.06)